Here is a page extracted from Wikipedia that may contain CSS, HTML, and a lot of unformatted text.

Title: Universidat de Bolonya
Content: A Universidat de Bolonya ye a universidat mas antiga d'Europa y d'o mundo occidental, habendo estato fundata en Bolonya, Italia, en 1088, por Irnerius.

Historia 
A la Edat Meya, estió famosa en tota Europa por as suyas escuelas d'humanidatz y dreito, tanto canonico con as figuras de Gracián y a suya Concordia Discordántium Cánonum y de Irnerius en o Dreito Civil levando a o dreito a una epoca d'esplendor en Europa probocando a suya independencia como ciencia churidica d'a retorica.

Os poetas Dante y Petrarca estudioron en ista universidat. Dita oficialment Alma mater studiorum, l'universidat ye una institución t'alumnos d'os dos sexos, mantenita por o estato. Ofreixe cursos d'artes, dreito, medicina, farmacia, matematica, incheniería, agronomia, albeitería y pedagochía. O semiologo y escritor italiano Umberto Eco ye o titular d'a catedra de semiotica d'ista universidat. O primer ministro de Italia, Romano Prodi, ye profesor d'o departamento d'economía.

Vinclos externos 
  Pachina web oficial de l'Universidat de Bolonya.

Universidaz d'Italia